open-index/open-wikipedia-markdown huggingface dataset:
Lionel Peterson

**Lionel Peterson** (gebore in Alexandra, Johannesburg, op 13 Oktober 1947, sterf 14 Julie 2022) was 'n Suid-Afrikaanse gospelsanger en evangelis wat gewild was vir die uitvoering van rhythm & blues en gospelliedjies. 

## Lewensloop 
Lionel Petersen was die hoofsanger van *The Winners*. Petersen, ook genoem *Mr. Music*, het op tienjarige ouderdom begin sing nadat hy deur kunstenaars beïnvloed is soos Elvis Presley, Tom Jones, James Brown, Otis Redding en Wilson Pickett.

In die laat 1970's het hy begin optree met verskillende rock- en R&B-groepe, veral die *Miracles* en *Thunderballs* van Johannesburg. Daarna het hy van Johannesburg na Port Elizabeth verhuis, waar hy in die middel 1970's by *The Invaders*, een van die top groepe in die land gedurende die sewentigs, aangesluit het.

## Verwysings
Rollo

**Rollo** (Normandies: Rou,  *Rolloun*; Oudnoors: Hrólfr; ; sterf tussen 928 en 933) was 'n Wiking en die eerste heerser oor Normandië; vandag 'n streek in Noord-Frankryk. Hy was een van die beste Noorse krygsmanne en het 'n permanente basis op Frankiese gebied in die vallei van die benede-Seine gestig. Na die Beleg van Chartres in 911 het Karel die Eenvoudige, koning van die Wes-Frankiese Ryk, grond tussen die monding van die Seine en wat vandag bekend staan as Rouen aan die Wikings toegestaan, in ruil daarvoor dat Rollo toestem om sy plundery stop te sit, trou aan die koning te sweer, hom bekeer na die Christendom, en 'n belofte aflê om die Seine se monding te verdedig teen Wiking-plunderaars. 

Die eerste geboekstaafde gebruik van die naam Rollo, as synde die leier van hierdie Wiking-setlaars, kom voor in 'n oktrooi uit 918. Hy het voortgegaan om tot ten minste 928 oor Normandië te heers. Hy is opgevolg deur sy seun Willem I as heerser van die hertogdom van Normandië, wat deur Rollo gestig is.  Rollo se nageslag en die van volgelinge het weens vermenging met die inheemse Franke en Gallo-Romaanse bevolking van die gebiede wat hul beset het weldra bekend geword as "Normandiërs". As gevolg van die Normandiërs se verowering van Engeland, Suid-Italië en Sisilië oor die volgende twee eeue het hul afstammelinge vanaf die 11de tot 13de eeu Engeland, groot dele van Ierland, die Koninkryk van Sisilië en Antiogië regeer. Sodoende het hulle 'n blywende nalatenskap gelaat wat die geskiedenis van Europa en die Levant grootliks beïnvloed het. 

## Sien ook 
* Wikings
* Geirlaug
* Poppa van Bayeux

## Verwysings 
## Bronne 
* 
* 
* 
* 
* 

### Primêre bronne
*  See
* 
* 
* . Heruitgegee in 1981, Harmondsworth: Penguin. .

### Sekondêre bronne
* 
* 
* 
*
Geirlaug

**Geirlaug** of **Gerloc**, gedoop in Rouen as **Adela** (of Adèle) in 912, was die dogter van Rollo van Normandië, graaf van Rouen, en sy vrou Poppa van Bayeux. Sy was die suster van Willem I van Normandië.

In 935 is sy getroud met Willem III van Akwitanië, die toekomstige graaf van Poitiers en hertog van Akwitanië. Sy het geboorte geskenk aan twee kinders, voor haar afsterwe op 14 Oktober 962:

* Willem IV van Akwitanië
* Adelheid van Poitiers, vrou van Hugo Capet.

## Verwysings
Toyota Verblitz

**Toyota Verblitz** is 'n Japannese rugbyspan in die Japan Rugby League One. Verblitz is 'n samestelling van *verde* (Spaans en Portugees vir 'groen') en *blitz* (Duits vir 'weerlig'). Die span word besit deur Toyota Motorkorporasie en moet nie verwar word met die Toyota Industries Shuttles-rugbyspan, wat deur Toyota Industries besit word nie. Dit deel die Toyota-stadion in die stad Toyota, Aichi met die sokkerklub Nagoya Grampus wat ook vroeër deur Toyota Motors besit was.
Wellington, Herefordshire

:*Hierdie artikel handel oor die dorp in Herefordshire. Vir plekke elders, sien die dubbelsinnigheidsblad by Wellington.*
duimnael| St Margaret van Antiochië kerk
**Wellington** is 'n dorpie in Herefordshire, Engeland by roosterverwysing SO494481. Dit het 'n bevolking van 1&nbsp;005 tydens die 2011-sensus gehad.

Die dorpie word beskut deur die beboste hange van Dinmore-heuwel in die noorde. Naby die A49 en ongeveer halfpad tussen Hereford en Leominster. Sy halfhouthuise 'swart en wit' gemeng met latere tipes geboue in klip en baksteen gee dit 'n sterk streekkarakter. 'n Fjord deur die Wellington-spruit by die kerk bied 'n unieke en skilderagtige gesig.

Die plaaslike kerk is opgedra aan St. Margaret van Antiochië en is 'n graad I-gelyste gebou.

Die gemeenskap is entoesiasties en het onlangs 'n aantreklike en baie suksesvolle dorpswinkel gebou met 'n poskantoor en vergaderlokaal wat te huur is. 'n Entoesiastiese groep doen 'n bod om die dorpskroeg te koop en dit tot sukses te herstel. Nog 'n groep is besig om 'n broodnodige kinderspeelarea op die sportveld te ontwikkel. Ander groepe is besig om toeganklike voetpaadjies vir gestremdes uit te lê.

Daar is baie plaaslike klubs en verenigings wat vergader in die gemeenskapslokaal wat deur die Wellington-gemeenskapsvereniging bestuur word.

## Verwysings 
## Eksterne skakels 
* Wellington Football Club (voorlopig)
* Inligting oor en foto van St Margaret's Church
* Plan van St Margaret's Church
Aldabra

Aldabra tortoise|duimnael|Aldabra reuseskilpad
**Aldabra** is die wêreld se tweede grootste koraalatol wat suidoos van die vasteland van Afrika lê. Dit vorm deel van die Aldabra-groep eilande in die Indiese Oseaan wat deel is van die Buite-eilande van die Seychelle, met 'n afstand van 1&nbsp;120&nbsp;km (700&nbsp;myl) suidwes van die hoofstad, Victoria op Mahé-eiland.

Die naam Aldabra, oorspronklik Al-Hadra of Al-Khadra, is deur Arabiese seevaarders gegee vir "die atol se harde, songebakte omgewing"; hierdie naam is opgeneem in die Portugese kaarte van die 16de eeu. Hulle het die Indiese Oseaan as Bahr-el zanj genoem. Dit is in 1511 deur Portugese seevaarders besoek. Die eilande was reeds bekend aan die Perse en Arabiere, van wie hulle die naam gekry het. In die middel van die 18de eeu het die atol 'n afhanklikheid van die Franse kolonie Réunion geword, vanwaar ekspedisies geloods is vir die vang van die Aldabra-reuseskilpaaie. Aangesien daar geen oppervlak-varswaterbronne op Aldabra is nie, was die belange van die ontdekkingsreisigers (geen bewys kan gevind word van enige Europese ontdekkingsreisiger se besoek voor 1742 nie) slegs om die skilpaaie en visse te ontgin, en nie om die atol te bewoon nie. In 1810, met Mauritius, Réunion, die Seychelle en ander eilande, het Aldabra in die besit van Groot-Brittanje oorgegaan. Réunion is later aan Frankryk terugbesorg, en Mauritius het Aldabra sowel as die res van die Seychelle in besit geneem. Die vorige inwoners was emigrante van die Seychelle.
links|duimnael| 'n Mangrove in Aldabra-atol
regs|duimnael|Aldabra-reuseskilpaaie in gevangenskap
regs|duimnael|200px|Souimanga suikerbekkie (*Cinnyris souimanga*)

## Beeldgalery 

Lêer:Seychelles large map.jpg|Kaart 1
Lêer:Outer Islands in Seychelles.svg|Distrikkaart
Lêer:Aldabra islands seychelles 76.jpg|Kaart 2
Lêer:Atoll research bulletin (1967) (20345784675).jpg|Kaart 3
Lêer:Aldabra islands seychelles-fr.svg|Kaart 4
Lêer:NASA Aldabra Atoll.jpg|NASA-foto van Aldabra-atol
Lêer:Aldabra Atoll and Assumption Island.jpg|Aldabra en Assumption-eiland
Lêer:Seychelles outer islands 25.08.2009 10-20-09.jpg|Lugfoto van Aldabra

## Verwysings
Freida Lock

**Freida Lock** (1902 - 1962) was 'n Britsgebore Suid-Afrikaanse kunstenaar. Sy is in Cheadle Hume, Engeland gebore en het in 1921 saam met haar ouers na Suid-Afrika geëmigreer; hulle het op 'n vrugteplaas in Stellenbosch gewoon. 

Sy studeer in die vroeëre 1930s aan die *Heatherley School of Art* en *Central School of Art* in Londen. Hier ontmoet sy Gregoire Boonzaier en Terence McCaw en tesame met Lippy Lipshitz, Walter Battiss, Alexis Preller en haarself begin hulle Die Nuwe Groep in 1938 in Kaapstad. Sy het ook van  1947-49 in Zanzibar deurgebring waar sy baie sketse en portrette voltooi het. Sy is bekend vir haar stillewes.

## Kunsuitstallings 
* (1948) Tate Gallery, Engeland
* (1952) Van Riebeeck Tercent Exhibition, Kaapstad
* (1953) Rhodes Cent Exhibitions, Bulawayo

## Bron 
* Berman, E. 1994. Art & Artists of South Africa. Southern Book Publishers.

## Verwysings
Wisselrigtoestel

[duimnael|Wisselrigtoestel in ‘n [sonkragaanleg. ]]
'n **Wisselrigtoestel**, **omkeerder**  of **omskakelaar** is 'n drywingselektronikatoestel of stroombaan wat gelykstroom (GS) na wisselstroom (WS) verander. Die gevolglike WS-frekwensie wat verkry word, hang af van die spesifieke toestel wat gebruik word. Wisselrigtoestel doen die teenoorgestelde van gelykrigters wat oorspronklik groot elektromeganiese toestelle was, wat WS na GS omskakel.

Die insetspanning, uitsetspanning en frekwensie, en algehele kraghantering hang af van die ontwerp van die spesifieke toestel of stroombaan. Die wisselrigtoestel lewer geen krag nie; die krag word verskaf deur die GS-bron.

'n Wisselrigtoestel kan heeltemal elektries wees of kan 'n kombinasie van meganiese effekte (soos 'n roterende apparaat) en elektroniese stroombane wees. Statiese wisselrigtoestelle gebruik nie bewegende dele in die omskakelingsproses nie.

Wisselrigtoestelle word hoofsaaklik gebruik in elektriese kragtoepassings waar hoë strome en spannings teenwoordig is; stroombane wat dieselfde funksie verrig vir elektroniese seine, wat gewoonlik baie lae strome en spanning het, word ossillators genoem. Stroombane wat die teenoorgestelde funksie verrig, wat WS na GS omskakel, word gelykrigters genoem.

## Verwysings
École nationale des chartes

duimnael|200px|École des Chartes
**École nationale des chartes** (École des chartes) is een van die mees gesogte Franse hoëronderwysinstellings (*grande école*).

Dit is 'n Franse instelling vir hoër onderwys en navorsing by die Parys.

Die skool is in 1821 deur Lodewyk XVIII van Frankryk.

## Bekende onderwysers 
* Georges Bataille, Franse skrywer, filosoof, digter en surrealis
* François Mauriac, Franse romanskrywer, dramaturg, kritikus, digter en joernalis
* Françoise Waquet, Franse geskiedkundige

## Verwysings 
## Eksterne skakels 
* École nationale des chartes
Rooiberge

Die **Rooiberge** is 'n sandsteen-bergreeks in die Oos-Vrystaat. In die suidweste begin die bergreeks in die buitewyke van Fouriesburg, loop dan noordwaarts na Retiefsnek, en ooswaarts na Noupoortsnek by Clarens en die Golden Gate-Hoogland. Die berg se sandsteen dateer uit die Trias en dier- en plantfossiele word met reëlmaat ontdek.

## Geskiedenis 
Die eerste mensbewoners van die Rooiberge blyk die boesmans te wees, en hul rotstekeninge is op verskeie plekke sigbaar. Die noorderhange van die Golden Gate-Hoogland en omstreke word deur etlike bolope van die Liebenbergsvleirivier dreineer, en die area word as 'n belangrike opvangsgebied beskou.

## Bewaringsgebiede 
Die Golden Gate-Hoogland- Nasionale Park, noord van die R712-roete, bewaar die oostelike afdeling van die reeks. Hier kan die berg met verskeie oorwegend uitdagende staproetes vir fikse stappers verken word. Daaronder is die Boskloof- (2 km), Brandwag Buttress- (1,8 km), Holkrans- (2,4 km) en Mushroom Rock-roetes (1,4 km), die Ribbokwandelpad (27 km) oor twee dae, en die 11 km-sirkelroete na Wodehousekop.

Clarens-Dorpsnatuurreservaat is aan die buitewyke van Clarens geleë. Dit is op 22 November 1985 as reservaat verklaar, en is aanvanklik deur Clarens-munisipaliteit bestuur. Dit word tans deur die nie-winsgewende Clarens-Dorpsbewarea bestuur wat in Mei 2004 gestig is. 'n Voetslaan- en parkwedloopbrosjure is in 2019 gepubliseer en word in die dorp verkoop.

Meiringskloof-natuurpark is 'n privaat eiendom geleë in 'n bebosde sandsteenkloof in die Ventersberg, die suidwestelike afdeling van die Rooiberge. Die park digby Fouriesburg kan daagliks tussen 8:30 en 17:00 deur dagbesoekers verken word. 'n Perk word op die getal  dagbesoekers gestel weens die ekologiese sensitiwiteit van die area, maar oornaggeriewe en karavaanstaanplekke is wel beskikbaar.

Die Uithoek-natuurpark is aan die weshange van die berg geleë, en bied kampeergeriewe aan besoekers.

## Fotogalery 

Oorhangkrans in Rooiberge, Clarens, a.jpg|'n Oorhangkrans naby Clarens
Delosperma cooperi, blom, Clarens Natuurreservaat, a.jpg|'n Skaapvygie (*D. cooperi*) in die Clarens-Dorpsnatuurreservaat – 'n spesie van koue hoogliggende gebiede
Prunus avium, habitus, Meiringskloof Natuurpark, a.jpg|'n Soetkersie (*P. avium*) bot in Augustus in Meiringskloof in die Ventersberg

## Verwysings
Jaden Hendrikse

**Jaden Hendrikse** (gebore 23 Maart 2000 te King William’s Town) is 'n Suid-Afrikaanse professionele rugbyspeler vir die  in die Verenigde Rugbykampioenskap en die Natalse Haaie in die Curriebeker. Sy gereelde posisie is skrumskakel.

## Sharks-groep 
Hendrikse is aangewys in die Sharks-groep vir die Super Rugby Unlocked-kompetisie in 2020/1. Hy het sy buiging vir die Haaie in die derde ronde van die 2020 Curriebeker-premierafdeling teen die Blou Bulle gemaak.

## Springbokloopbaan 
Hendrikse maak op 14 Augustus 2021 sy Springbokdebuut as plaasvervanger-skrumskakel teen Argentinië in Gqeberha, tydens die 2021-Rugbykampioenskapreeks. Op Saterdag 16 Julie 2022 speel hy sy vierde toets, in die Bokke se beginspan teen Wallis in Kaapstad. Hy was ook deel van Suid-Afrika se wenspan tydens die Rugbywêreldbeker 2023.

## Verwysings 
## Eksterne skakels 
* Jaden Hendrikse by ESPNscrum
* 
* Jaden Hendrikse op itsrugby.co.uk
Brandwaterrivier

Die **Brandwaterrivier** of **Grootspruit** is 'n rivier wat op die hange van Snymanshoekberg (2&nbsp;450 m) in die Rooiberge van die Oos-Vrystaat ontspring. Die bolope vloei weswaarts, en draai dan rigting suidwaarts tot in die Grootspruit om 'n regtersytak van die Caledonrivier te vorm. Die rivier vloei grootliks deur 'n sirkelvormige bekken bekend as die Brandwaterkom, geleë tussen die Witteberge aan die weste- en Rooiberge aan die oostekant.

## Oorsprong 
* 

## Samevloei met Grootspruit 
* 

## Eksterne skakel 
* Kaart van die Brandwaterrivier se monding by Geonames.org (cc-by)
Marlene van Staden

**Marlene van Staden** (née Vermaak; 2 Februarie 1981 – 8 Junie 2023) was 'n Suid-Afrikaanse politikus. Sy was die burgemeester van die Modimolle–Mookgophong Plaaslike Munisipaliteit vanaf 2016 tot haar dood in 2023. Van Staden was 'n lid van die Demokratiese Alliansie.

## Vroeë lewe
Van Staden is in Empangeni in die destydse Natal gebore. Sy en haar familie het in 1989 na Vaalwater in Limpopo verhuis, en sy het tot haar afsterwe daar gewoon. Van Staden het aan die Hoërskool Nylstroom in Modimolle gematrikuleer. Hierna het sy aan die Universiteit van Pretoria studeer en 'n BCom in Toerismebestuur behaal. Sy het later 'n Nagraadse Onderwyssertifikaat en 'n honneursgraad in besigheidsbestuur aan die Universiteit van Suid-Afrika behaal.

## Politieke loopbaan
Van Staden het by die DA aangesluit nadat sy deur senior partylid Désirée van der Walt gewerf is. In die munisipale verkiesing van 2016 het geen party 'n meerderheid in die raad van die nuutgestigte Modimolle–Mookgophong Plaaslike Munisipaliteit verkry nie. Op 23 Augustus 2016 is Van Staden as die burgemeester van die munisipaliteit verkies met die hulp van stemme van die Vryheidsfront Plus en Ekonomiese Vryheidsvegters se raadslede. 

In die 2021-munisipale verkiesing het die ANC se steun vermeerder en die party het 14 van 28 setels in die raad gewen. Die DA, EFF en VF+ het die res van die setels gewen. Op 2 Desember 2021 is Van Staden herverkies as burgemeester, deur die opskiet van 'n muntstuk, nadat sy en die ANC-kandidaat, Aaron Sebolayi, na twee rondtes se stemming steeds 14 stemme elk gekry het.
## Sterfte
Van Staden is op 8 Junie 2023 aan borskanker by die Mary Potter-onkologie-sentrum in Groenkloof, Pretoria oorlede.

## Verwysings 
## Eksterne skakels 
* Profiel op People's Assembly
École pratique des hautes études

duimnael|200px|École pratique des hautes études
**École pratique des hautes études** (EPHE) is een van die mees gesogte Franse hoëronderwysinstellings (*grande école*).

Dit is 'n Franse instelling vir hoër onderwys en navorsing by die Parys.

Die skool is in 1868 deur die Victor Duruy gestig.

## Bekende onderwysers 
* Alexandre Kojève, Russies-Franse politieke filosoof en amptenaar

## Verwysings 
## Eksterne skakels 
* École pratique des hautes études
Jana Luther

**Jana Luther**  is ’n leksikograaf en teksredakteur wat spesialiseer in Afrikaans. Sy het in Johannesburg grootgeword, aan die Randse Afrikaanse Universiteit studeer en in 1991 'n MA-graad (Afrikaans en Nederlands) met lof behaal.

Sy werk sedert 2019 as mederedakteur aan die *Woordeboek van die Afrikaanse Taal*. Sy dien van 2013 af in die Taalkommissie (van 2019 af as sekretaris) en werk af en toe as fiksieredakteur, herskrywer en vertaler vir verskillende uitgewers. Van 1991 tot 1995 was sy jeugboekredakteur en daarna woordeboekredakteur by Tafelberg Uitgewers. Van 1996 tot 2006 werk sy bedags as woordeboekmaker by Pharos en saans en Sondae gereeld as nasienredakteur in die nagkantoor van *Die Burger*. Van 2007 tot 2017 was sy voltyds redakteur van die sesde uitgawe van die *Handwoordeboek van die Afrikaanse Taal* (*HAT 6*) by Pearson SA. In haar vrye tyd lees sy, skryf ’n tweeweeklikse rubriek vir *Beeld* en *Netwerk24* en versamel en bewerk intyds nuwe woorde, betekenisse, uitdrukkings, asook ouer vorme wat nog nie elders opgeneem is nie, in die *Woordeboek van Afrikaans Vandag*.

## Verwysings 
## Eksterne skakels 
* Jana Luther op Twitter.
Premier van Limpopo

Die **premier van Limpopo** is die regeringshoof van die Limpopoprovinsie van Suid-Afrika. Die huidige premier van Limpopo is Stanley Mathabatha, 'n lid van die African National Congress, wat die amp op 18 Julie 2013 aanvaar het.

## Funksies 
Ingevolge die Grondwet van Suid-Afrika berus die uitvoerende gesag van 'n provinsie by die Premier. Die Premier stel 'n Uitvoerende Raad aan wat uit tien lede van die provinsiale wetgewer bestaan; hulle staan bekend as Lede van die Uitvoerende Raad (LUR'e). Die LUR'e is effektief ministers en die Uitvoerende Raad 'n kabinet op provinsiale vlak. Die Premier het die vermoë om LUR'e na sy/haar eie goeddunke aan te stel en af te dank.

Die Premier en die Uitvoerende Raad is verantwoordelik vir die implementering van provinsiale wetgewing, tesame met enige nasionale wetgewing wat aan die provinsie opgedra is. Hulle stel provinsiale beleid op en bestuur die departemente van die provinsiale regering; hul optrede is onderhewig aan die nasionale grondwet.

Vir 'n wetsontwerp van die provinsiale wetgewer om aanvaar te word, moet die Premier dit onderteken. Indien hy/sy meen dat die wet ongrondwetlik is, kan hy dit terugverwys na die wetgewer vir heroorweging. Indien die Premier en die wetgewer nie saamstem nie, moet die wet na die Konstitusionele Hof verwys word vir finale oorweging.

Die Premier is ook *ex officio* 'n lid van die Nasionale Raad van Provinsies, die hoërhuis van die Parlement, as een van die spesiale afgevaardigdes van die provinsie.

## Lys van vorige premiers 
## Verkiesing 
Die verkiesing vir die Limpopo provinsiale wetgewer word elke vyf jaar gehou, gelyktydig met die verkiesing van die Nasionale Vergadering; die laaste verkiesing het op 8 Mei 2019 plaasgevind. By die eerste vergadering van die provinsiale wetgewer na 'n verkiesing kies die lede die Premier uit hul eie. Die provinsiale wetgewer kan die Premier dwing om te bedank deur 'n mosie van wantroue. Indien die Premierskap vakant raak (om watter rede ook al) moet die provinsiale wetgewer 'n nuwe Premier kies om vir die tydperk tot die volgende verkiesing te dien. Een persoon kan nie meer as twee termyne van vyf jaar as Premier dien nie; wanneer 'n Premier egter gekies word om 'n vakature te vul, tel die tyd tot die volgende verkiesing nie as 'n termyn nie.

## Verwysings 
## Eksterne skakels 
* Amptelike webblad
Markhamia zanzibarica

Die **klokkiesboontjieboom** (*Markhamia zanzibarica*) is 'n boom wat in verskeie lande in Afrika voorkom: Angola, Botswana, Demokratiese Republiek die Kongo, Kenia, Malawi, Mosambiek, Namibië, Somalië, Zambië en Zimbabwe. In Suid-Afrika is dit inheems aan Limpopo en Mpumalanga.

Die boom se FSA-nommer is 677.

## Galery 

Markhamia zanzibarica - flower (8444618290).jpg
Markhamia zanzibarica - flowers (8443551067).jpg
Markhamia zanzibarica - Pemba (11773383856).jpg

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* REDLIST Sanbi
* Plants of the World Online
Wodehousekop

Die **Wodehousekop** is 'n bergpiek binne die Golden Gate-Hoogland- Nasionale Park in die Oos-Vrystaat, Suid-Afrika. Die bergpiek maak deel uit van die Rooiberge in die voetheuwels van die Drakensberge. Die bolope van die Klein-Caledonrivier ontspring op die hange van die kop. Wodehousekop is vernoem na sir Philip Wodehouse, (latere) goewerneur van die Kaapkolonie, deur wie se toedoen sekere bakens na bewering in 1846 in die Rooiberge opgerig is.

## Sien ook 
* Lys van bergpieke in Suid-Afrika

## Verwysings
Snymanshoekberg

Die **Snymanshoekberg** is 'n bergpiek wes van Clarens in die Oos-Vrystaat, Suid-Afrika. Die bergpiek is 'n deel van die Rooiberge.

## Sien ook 
* Lys van bergpieke in Suid-Afrika

## Eksterne skakels 
* https://peakery.com/snymanshoekberg-south-africa/
Horebberg

Die **Horebberg** is 'n bergpiek 3&nbsp;km oos van Clarens en 10 km wes van die Golden Gate-Hoogland in die Oos-Vrystaat, Suid-Afrika. Die sandsteenberg is een van die hoogste pieke in die Rooiberge, en vorm 'n waterskeiding tussen bolope van die Vaal- en Oranjeriviere. Die Kroonspruit, 'n sytak van die Asrivier ontspring op die noordhang, en op die suidhang ontspring 'n sytak van die Klein-Caledonrivier. Sowat 16 km na die ooste en binne sig van Horebberg, is Ribbokkop (2&nbsp;788 meter) die hoogste punt in die omstreke.

## Sien ook 
* Lys van bergpieke in Suid-Afrika

## Verwysings
Adelheid van Poitiers

**Adelheid van Poitiers** (945/952 – omstreeks 1004) was die dogter van Willem III van Akwitanië en Adela van Normandië (Geirlaug), laasgenoemde die dogter van Rollo en Poppa. Sy het Koningin van Frankryk geword na haar huwelik met Hugo Capet, die Koning van die Franke (omstreeks 939 – 14 Oktober 996). Adelheid en Hugo was die stigters van die Dinastie van die Capetingers wat Frankryk tot in die 18de en 19de eeue sou regeer. As Koningin-gesellin het Adelheid 'n mate van invloed oor haar man se bestuursake gehad. Sy word tipies net kortliks genoem in verband met haar man Hugo en haar seun Robert II.       
## Biografie 
Haar vader het haar huwelik met Hugo Capet in omstreeks 968 gebruik om 'n verdrag te finaliseer. Na die dood van Lodewyk V van Wes-Frankia in 987 het Hugo Capet koning van Frankryk geword, en is Adelheid gesalf en gekroon tot koningin.

Adelheid het kapelle in Senlis (Oise) en Argenteuil laat bou, en het die volgende kinders gehad:
* Gisela (omstreeks 969), getroud met Hugo, seun van Hilduinus III van Montreuil. Hugo Capet het Abbeville (Somme), Ancre, en Domart, wat voorheen aan die Abdy van Sint-Riquier behoort het, aan die egpaar gegee. Hy het Hugo 'n leke-abt gemaak. Hierdie besittings het later die graafskap Ponthieu uitgemaak, en Hugo het voortaan bekendgestaan as Hugo I van Ponthieu (oorlede 1026)
* Hedwig (omstreeks 970 – na 1013), getroud met Reinier IV van Henegouwen
* Robert II van Frankryk (972 – 1031)

## Voorouers
## Verwysings 
## Bronne 
*
Poppa van Bayeux

**Poppa van Bayeux** (Franse fonetiese uitspraak: pɔpa d(ə) bɛjø; gebore omstreeks 880 n.C., was ingevolge Deense gebruik (*more danico*) die vrou van die Wiking veroweraar Rollo. Sy was die moeder van Willem I van Normandië en Geirlaug, en grootmoeder van Richard I (Richard die Vreeslose), Hertog van Normandië, wat die hertogdom van Normandië omskep het in 'n groot feodale gebied van middeleeuse Frankryk. Dudo van Sint-Quentin, in sy panegiriek oor die Normandiese hertoë, beskryf Poppa as die dogter van "Graaf Berengar", wat in 885 of 889 deur Rollo in Bayeux gevange geneem is, kort na die beleg van Parys (885-886). Dit het gelei tot spekulasie dat sy die dogter was van Berengar van Bayeux.

Deskundiges van middeleeuse genealogie verskil oor Poppa se familie. Christian Settipani is van oordeel dat haar ouers Guy de Senlis en Cunegundis (die dogter van Pepyn van Vermandois en suster van Herbert I van Vermandois) was. Volgens Katherine Keats-Rohan was sy die dogter van Berengar van Bayeux en Adelheid (wie se vader Hendrik, Markgraaf van die Franke was) óf Adelheid van Vermandois. Haar genealogie is onseker, en is moontlik later eers opgemaak om haar seun se afkoms te wettig, soos ook die geval is met talle ander genealogiese aansprake deur Dudo. Op grond van haar afsonderlike "more Danico"-status, wat haar van Rollo se Christenvrou Gisela van Frankryk onderskei, is dit onwaarskynlik dat Poppa se familie invloedryke Christelike adellikes was, omdat hulle sou aandring daarop – met geweld indien nodig – op 'n wettige en monogame Christelike huwelik vir hul dogter. Poppa was derhalwe waarskynlik 'n doodgewone vrou wat uit 'n gebied ontvoer is waarmee die Noormanne handelskontakte gehad het. 
'n Standbeeld van Poppa is opgerig by Place de Gaulle in Bayeux.

## Verwysings
Saracens

duimnael|regs|Die Saracens logo.
**Saracens Football Club** () is 'n Engelse professionele rugbyklub gebaseer in Noord-Londen, Engeland. Sedert die huidige 2022–23-seisoen neem hulle deel aan Premierliga Rugby, die hoogste kompetisie in Engelse rugby, sowel as die binnelandse Premierskap Rugbybeker en die Europese Rugbykampioenebeker.

Die klub, wat in 1876 gestig is, het die grootste deel van sy bestaan in en om Southgate in die Londense  Enfield-distrik deurgebring. Sedert 2012 speel Saracens hul tuiswedstryde by die Copthall-stadion (of StoneX-stadion vir borgskapredes) in Hendon, in die stadsdeel Barnet. Voor dit het hulle vir 15 jaar by Vicarageweg in Watford gespeel. Die klub se tuisdragkleure is swart en rooi. Hulle is ook geaffilieer met die Saracens-vrouespan, wat in die topvlak Premier 15s-kompetisie meeding.

Saracens het 10 groot trofeë gewen. Hulle was drie keer Europese kampioene, in 2016, 2017 en 2019. Hulle het die Engelse Premierliga vyf keer gewen, mees onlangs in 2019, en twee keer die plaaslike beker in 1998 en 2015 gewen. Hulle het ook drie keer die tweede afdelingstitel gewen, in 1989, 1995 en 2021.
Stoeberia giftbergensis

Die **gifbergboomvygie** (*Stoeberia giftbergensis*) is 'n struik en is endemies in die Noord-Kaap. Die boom se FSA-nommer is 756.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* Plants of the World Online
* Candide
Brackenridgea zanguebarica

Die **valslekkerbreek** (*Brackenridgea zanguebarica*) is 'n struik of klein boompie wat in Suid-Afrika in Limpopo voorkom. Verder noord is die spesie inheems aan Kenia, Malawi, Mosambiek, Tanzanië en Zimbabwe. Daar is een subpopulasie wat in Suid-Afrika voorkom by Thengwe. Die boom het 'n voorkomsgebied van slegs 35 km² en word bedreig deur die onwettige gebruike as medisyne en brandhout. Dit het ook habitat afgestaan aan landbou aktiwiteite. 

Die boom se FSA-nommer is 483.1.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* REDLIST Sanbi
* Plants of the World Online
Université Paris-Dauphine

duimnael|200px|Université Paris-Dauphine
**Université Paris-Dauphine** is een van die mees gesogte Franse hoëronderwysinstellings (*grande école*).

Dit is 'n Franse instelling vir hoëronderwys en navorsing in Parys.

Die universiteit is in 1971 geopen.

## Bekende onderwysers 
* Stéphane Lissner, Franse teaterdirekteur

## Verwysings 
## Eksterne skakels 
* Université Paris-Dauphine
Diospyros acocksii

Die **Namakwajakkalsbessie** (*Diospyros acocksii*) is 'n klein boom wat inheems aan die Noord-Kaap en Namibië is.

Die plant se FSA-nommer is 602.

## Kyk ook 
* Alfabetiese lys van Suid-Afrikaanse bome

## Verwysings 
## Bronnelys 
* REDLIST Sanbi
* Plants of the World Online
Markhamia

***Markhamia*** is 'n genus van plante in die Bignoniaceae familie. Die genus is vernoem na Clements Markham.

## Spesies 
* *Markhamia lutea* (Benth.) K.Schum.	
* *Markhamia obtusifolia* (Baker) Sprague	
* *Markhamia stipulata* (Wall.) Seem.	
* *Markhamia tomentosa* (Benth.) K.Schum. ex Engl.	
* *Markhamia zanzibarica* (Bojer ex DC.) K.Schum.

## Verwysings 
## Eksterne skakels 
*
*
*Markhamia zanzibarica (Bojer ex DC.) K.Schum.
Salsola nollothensis

Die **duineganna** (*Salsola nollothense*) is boom wat deel is van die Amaranthaceae familie en kom in die Noord-Kaap, Angola en Namibië voor.

Die boom se FSA-nommer is 103.9.

## Sien ook 
* Alfabetiese lys van Suid-Afrikaanse bome

## Verwysings 
## Bron 
* Plants of the World Online
Sorbonne

duimnael|200px|La Sorbonne
**La Sorbonne** is 'n gebou in die Quartier Latin van Parys wat vanaf 1253 die Kollege van Sorbonne gehuisves het, deel van een van die eerste universiteite in die Westerse wêreld, later herdoop tot Universiteit van Parys en algemeen bekend as "die Sorbonne".

## Bekende dosente 
* Pierre Curie, Franse fisikus en die eggenote van Marie Curie
* Irène Joliot-Curie, Franse fisikus en die dogter van Pierre en Marie Curie

## Verwysings 
## Eksterne skakels 
* Sorbonne
Elea

[duimnael|Uitgrawingsgebied van Velia (Elea) naby Ascea in [Kampanië, Italië.]]
**Elea**, Antieke Grieks: Ἐλέα, deur die Romeine **Velia** genoem, was 'n antieke Griekse stad in Italië. Elea was in Lucania, in die suide van Italië naby die Middellandse See. Dit is omstreeks 540 vC gestig en is 'n UNESCO-wêrelderfenisgebied.

Elea is veral bekend daarvoor dat dit die tuiste is van 'n aantal Griekse filosowe, wat Eleates genoem is en die Skool van Elea gestig het. Hierdie skool het Parmenides en Zenon van Elea ingesluit. Xenophanes word ook soms as deel van die skool gereken.

## Geskiedenis  
Elea is gestig deur Grieke van Phocaea, wat gevlug het vir die Persiese inval van Ionië. Saam met 'n aantal ander dorpe in Suid-Italië, insluitend Paestum, het Elea Magna Graecia gevorm, wie se geskiedenis terugdateer na die 8ste eeu vC. Elea het vir 'n baie lang tyd onafhanklik gebly.

Elea is nie deur die Lucaniërs verower nie, maar het uiteindelik in 273 vC by Rome aangesluit en is by antieke Lucania ingesluit. Volgens Boek 6 van Vergilius se Aeneïs is Velia die plek waar die liggaam van Palinurus aan wal gespoel het.  Dit is omstreeks 90 vC  'n *municipium* van Rome.

Elea, wat in die Middeleeue verlate words, het nou uitgebreide ruïnes in die Cilento, Vallo di Diano e Alburni Nasionale Park.

## Aardrykskunde 
Elea is geleë in die huidige dorp Ascea, aan die kus van die Tirreense See suid van Salerno, in 'n berggebied suid van die Cilentana-kus. Deesdae woon die inwoners hoofsaaklik by die see en in die heuwels van Enotria, Bosco en Scifro.

## Verwysings
Blouberg (Vrystaat)

Die **Blouberg** is 'n bergpiek suid van Bethlehem en wes van Clarens in die Oos-Vrystaat, Suid-Afrika. Die bergpiek is 'n deel van die Rooiberge.

## Sien ook 
* Lys van bergpieke in Suid-Afrika

## Verwysings
Markhamia obtusifolia

Die **goueklokkiesboontjieboom** (*Markhamia obtusifolia*) is 'n boom wat in verskeie lande in Afrika voorkom: Angola, Botswana, Burundi, Demokratiese Republiek die Kongo, Kenia, Malawi, Mosambiek, Namibië, Rwanda, die Sentraal-Afrikaanse Republiek, Tanzanië, Zambië en Zimbabwe. In Suid-Afrika is dit inheems aan Limpopo.

Die boom se FSA-nommer is 677.1

## Galery 

Markhamia obtusifolia 1.jpg
Markhamia obtusifolia 3.jpg
Markhamia obtusifolia, bloeiwyse, Manie van der Schijff BT, a.jpg
Markhamia obtusifolia, blom, Manie van der Schijff BT, a.jpg
Markhamia obtusifolia, loof en blomme, Manie van der Schijff BT.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* REDLIST Sanbi
* Plants of the World Online
Hyperacanthus microphyllus

Die **tongadoringkatjiepiering** (*Hyperacanthus microphyllus*) is 'n boom wat ongeveer 2-7&nbsp;m hoog word. Die boom is inheems aan KwaZulu-Natal, Mosambiek en Zimbabwe, waar dit onder meer in sandwoud aangetref word.

Die boom se FSA-nommer is 689.7.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* REDLIST Sanbi
* Plants of the World Online
Planctus

'n ***Planctus*** is 'n klaaglied of gedig wat rou of hartseer uitdruk. Dit was 'n gewilde literêre vorm in die Middeleeue en is in Latyn of in die volkstaal geskryf (bv. die *planh* van die troebadoers). Die *planctus* het algemeen as klaaglied by die afsterwe van bekende persone voorgekom, maar 'n aantal ander soorte is deur Peter Dronke geïdentifiseer. Die vroegste bekende voorbeeld, die *Planctus de obitu Karoli*, is omstreeks 814 met die afsterwe van Karel die Grote gekomponeer.

Ander soorte *planctus* uit die 9de eeu sluit klaagliedere in die volkstaal vir vrouestem, Germaanse liedere van ballingskap, en Bybelse of klassieke temas (soos die Latynse *Planctus cygni* wat moontlik van Germaanse modelle afgelei is), in. Die vroegste voorbeelde van *planctus*-musiek kom voor in 10de eeuse manuskripte van die Abdy van Sint Martial van Limoges. Dronke het 'n aantal klaagliedere uit die 12de eeu geïdentifiseer wat handel oor Maria (genoem *planctus Mariae*) en die liefde (''complaintes d'amour''). 'n Katalaanse klaaglied oor Maria (*Augats, seyós qui credets Déu lo Payre*) wat uit die middel van die 13de eeu dateer, en die "Klaagliedere van Maria" (in Hongaars bekend as *Ómagyar Mária-siralom*, maar in oudhongaars gekomponeer in die 1300's), is ook ontdek. 'n *Planctus* deur 'n anonieme monnik in die geselskap van Béla IV van Hongarye (bekend as die *Planctus destructionis regni Hungariae per Tartaros*) wat uit 1242 dateer en handel oor die Mongoolse inval van  Europa is ook ontdek. 

## Verwysings
Suregada africana

Die **gewone kanariebessie** (*Suregada africana*) is struik of klein boom wat tot 3 m groot word. Die boom is inheems in die KwaZulu-Natal, Limpopo, Mpumalanga en die Oos-Kaap asook Eswatini en Mosambiek.

Die boom se FSA-nommer is 338..

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* REDLIST Sanbi
* Plants of the World Online
Suregada procera

Die **boskanariebessie** (*Suregada procera*) is 'n boom wat tot 24 m groot word. Die boom is inheems in die Demokratiese Republiek die Kongo, Ethiopië, Kenia, KwaZulu-Natal, Limpopo, Malawi, Mosambiek, Mpumalanga, Soedan, Tanzanië, Uganda, Zambië en Zimbabwe.

Die boom se FSA-nommer is 339..

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* REDLIST Sanbi
* Plants of the World Online
Acalypha glabrata

Die **bosvalsnetel** (*Acalypha glabrata*) is 'n struik of klein boom wat tot 5&nbsp;m groot word. In Suid-Afrika kom die spesie in Gauteng, KwaZulu-Natal, Limpopo, Mpumalanga en Noordwes voor. Buite Suid-Afrika is die spesie inheems in Angola, Botswana, Eswatini, Mosambiek en Zimbabwe.

Daar is twee subspesies:
* *Acalypha glabrata f. glabrata*
* *Acalypha glabrata f. pilosior* (Kuntze) Prain & Hutch.

Die boom se FSA-nommer is 335.1.

## Galery 

Acalypha glabrata f. pilosior 1DS-II 1676.jpg
Acalypha glabrata f. pilosior 1DS-II 1677.jpg
Acalypha glabrata f. pilosior 1DS-II 1678.jpg
Acalypha glabrata f. pilosior 1DS-II 1680.jpg
Acalypha glabrata f. pilosior 1DS-II 1681.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* REDLIST Sanbi
* Plants of the World Online
Pepyn van Vermandois

**Pepyn II** (; gebore omstreeks 817; sterf ná 850) was die Graaf van Vermandois, heer van Senlis, Péronne, en Saint Quentin. Hy was die seun van Koning Bernard van Italië ('n kleinseun van Karel die Grote) en sy Koningin, Cunigunda van Laon. Na die dood van Keiser Lodewyk die Vrome het hy Keiser Lothar ondersteun, ten spyte daarvan dat hy getrouheid gesweer het aan Karel II die Kale.

Die identiteit van Pepyn se vrou is onbekend; maar hulle kinders was:
*Bernard II, Graaf van Laon 
*Pepyn III, Graaf van Vermandois 
*Herbert I, Graaf van Vermandois
*Cunigunda?

## Verwysings 
## Bron 
*
Cocculus hirsutus

Die **Bosveldhalfmaanranker** (*Cocculus hirsutus*) is 'n boom wat inheems is aan Angola, Bangladesj, Botswana, suid-ooste van China, Eritrea, Eswatini, Ethiopië, Indië, Jemen, Katar, Kenia, Malawi, Mianmar, Mosambiek, Namibië, Nepal, Pakistan, Saoedi-Arabië, Sri Lanka, Soedan, Tanzanië, Thailand, Verenigde Arabiese Emirate, West Himalaya, Zambië en Zimbabwe.

In Suid-Afrika kom die plant in KwaZulu-Natal, Limpopo en Mpumalanga voor.

Die boom se FSA-nommer is 104.6.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* SANBI Redlist
* Plants of the World Online
Herbert I van Vermandois

**Herbert I** (gebore omstreeks 848/850; sterf 907) of **Heribertus I**, was Graaf van Vermandois, Meaux, en Soissons. Hy was ook 'n leke-ab aan Saint-Quentin. Hy was 'n Karolingiese aristokraat, en het 'n betekenisvolle rol gespeel in Frankië.

Herbert was die seun van Pepyn van Vermandois en 'n agterkleinseun van Pepyn van Italië, seun van Karel die Grote, en 'n moontlike matrilineêre afstammeling van die Nibelungids. Sy vroeë lewe is onbekend. Herbert het voor 889 graaf van Soissons geword en is waarskynlik daarmee vertrou om die Oise-rivier teen Wiking-indringers te verdedig. Hy was 'n tydgenoot van Boudewyn II van Vlaandere en het die voordeel gehad dat hy 'n Karolingiër was (Hy was die agterkleinseun van Pepyn van Italië, wat die seun was van Karel die Grote). Herbert het beide St. Quentin en Péronne beheer, en sy berugte aktiwiteite in die boloop van die riviervallei van die Sommerivier, soos byvoorbeeld die vangs en moord (eerder dan 'n losprys) van sy broer Raoul in 896, kon daartoe bygedra het dat Boudewyn II hom in 907 laat vermoor het.

Herbert I het 'n huweliksalliansie met Robert van Boergondië aangegaan. Hiervolgens sou sy dogter, Beatrix van Vermandois, Robert se tweede vrou word. As deel van hierdie pakt het Herbert ook daartoe ingestem dat sy seun, Herbert II van Vermandois, met Adelheid, Robert se dogter by sy eerste vrou, trou. 'n Ander dogter, Cunegonda, is getroud met Odo van Wetterau.

## Kinders 
Moontlik by 'n sekere Berta:

* Beatrix van Vermandois (omstreeks 880- ná 26 Maart 931), getroud met Robert van Boergondië. Grootmoeder van Hugo Capet, Koning van Frankryk van 987 tot 996
* Herbert II van Vermandois (sterf 943), getroud met Adelheid van Neustrië
* 'n Dogter (Adela?), getroud met Graaf Gebhard van die Ufgau
* Cunegonda van Vermandois, getroud met Odo van Wetterau (omstreeks 895-949)

## Verwysings 
## Bronne 
*
*
*

## Voorouers
Sesamothamnus

***Sesamothamnus*** is 'n genus van plante in die Pedaliaceae familie.

## Spesies 
Spesies in hierdie genus:
**Sesamothamnus benguellensis* Welw.
**Sesamothamnus busseanus* Engl.
**Sesamothamnus guerichii* (Engl.) E.A.Bruce
**Sesamothamnus lugardii* N.E.Br.
**Sesamothamnus rivae* Engl.

## Verwysings
Jan Jakobus Haywood

[duimnael|regs|280px|Die 19 "Gesuiwerde" [Nasionale Party|Nasionaliste wat in 1934 in die party gebly en nie met die Suid-Afrikaanse Party saamgesmelt het om die Verenigde Party te vorm nie. Agter van links na regs: S.P. le Roux, R.A.T. van der Merwe, F.C. Erasmus, P.J.H. Luttig, **J.J. Haywood**. Tweede ry van agter: L.J. Vosloo, dr. N.J. van der Merwe, ds. D.F. Malan, adv. J.H.H. de Waal, A.L. Badenhorst. Derde ry: P.O. Sauer, dr. Karl Bremer, adv. J.G. Strijdom, ds. C.W.M. du Toit. Voorste ry: J.F. van G. Bekker, adv. C.R. Swart, W.B. de Villiers, C.H. Geldenhuys, G.P. Steyn.]]

**Jan Jakobus Haywood** (gebore 31 Mei 1893 in Eliot, Kaapkolonie en oorlede op 5 Augustus 1960 in Pretoria, Unie van Suid-Afrika) was 'n prokureur, joernalis, en adjunkredakteur van die koerant Die Volksblad. Hy is ook 'n Suid-Afrikaanse politikus, agtereenvolgens lid van die Nasionale Party (1915-1934), van die Gesuiwerde Nasionale Party en die Herenigde Nasionale Party, LP vir Bloemfontein (1929-1948). Hy beëindig sy openbare loopbaan as Spoorwegkommissaris.

## Biografie 
In 1929 word hy tot die parlement in die kiesafdeling Bloemfontein-suid verkies en is in 1933 teen Colin Fraser Steyn herkies. In 1938 word hy in die nuwe kiesafdeling van die distrik Bloemfontein verkies.

## Bron 
* Doodsberig: *South African Railway News*, volumes 13-14, 1960, bl. 214
Artabotrys brachypetalus

Die **groothaakbessie** (*Artabotrys brachypetalus*) is 'n struik of klein boom wat tot 10.5 m hoog kan word. Die spesie is inheems in Botswana, Demokratiese Republiek die Kongo, Kaprivistrook in Namibië, Limpopo, Malawi, Mosambiek, Tanzanië, Zambië en Zimbabwe. In Limpopo kom dit in die Soutpansberg en Venda voor.

Die boom se FSA-nommer is 105.1.

## Galery 

Artabotrys brachypetalus 5Dsr 1-1735.jpg
Artabotrys brachypetalus 5Dsr 1-1736.jpg
Artabotrys brachypetalus 5Dsr 1-1732.jpg
Artabotrys brachypetalus 5Dsr 1-1736.jpg
Artabotrys brachypetalus 5Dsr 1-1755.jpg
Artabotrys brachypetalus 5Dsr 1-1914.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* REDLIST Sanbi
* Plants of the World Online
Artabotrys monteiroae

Die **rooihaakbessie** (*Artabotrys monteiroae*) is 'n struik of klein boom wat tot 10,5 m hoog kan word. Die spesie is inheems in Angola, Burundi, Demokratiese Republiek die Kongo, Eswatini, Ethiopië, Kenia, Madagaskar, Malawi, Mosambiek, Rwanda, Soedan, Tanzanië, Uganda, Zambië en Zimbabwe. In Suid-Afrika kom dit in die KwaZulu-Natal en Limpopo voor.

Die boom se FSA-nommer is 105.2.

## Galery 

Artabotrys monteiroae S-1675.jpg
Artabotrys monteiroae seeds, by Omar Hoftun.jpg|Die boom se saad.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* REDLIST Sanbi
* Plants of the World Online
Luitgard van Vermandois

**Luitgard van Vermandois** (omstreeks 914 – 9 Februarie 978) was die dogter van Herbert II van Vermandois en Adelheid van Boergondië. Via haar vader was sy 'n afstammeling van Karel die Grote. Sy was aanvanklik getroud met Willem I van Normandië. Na sy dood in 942 tree sy een jaar later met Theobald I van Blois in die huwelik.

## Kinders 
Saam met Theobald I het sy vier kinders gehad:
* Theobald (gest. 962), jong gestorwe
* Hugo, Aartsbiskop van Bourges (gest. 985)
* Odo I van Blois (gest. 996), graaf van Blois
* Emma (gest. 1003), getroud met Willem IV van Akwitanië

## Verwysings
Cadaba aphylla

Die **stormbos** (*Cadaba aphylla*) is 'n geharde en feitlik blaarlose struik of boom wat inheems is aan die dorre gebiede van Suider-Afrika, soos onder meer die Karoo en Limpopovallei.

## Verspreiding
Dit word aangetref in die semi-woestyn van Botswana, Namibië, suidelike Zimbabwe en Suid-Afrika. In Suid-Afrika is die spesie inheems in Limpopo, die Noord-Kaap, Noordwes, die Oos-Kaap, die Vrystaat en die Wes-Kaap. Dit kom ook in Ecuador voor.

## Beskrywing
Die plant bestaan 'n boskasie van lang, dun semi-sukkulente stingels wat heeljaar groen bly. Die rooi blomme word in trosse in die oksels gedra en ontbreek aan kroonblare. Uit die blomknop van rooi kelkblare kom die rooi vergroeide meeldrade te voorskyn.

Die boom se FSA-nommer is 129.

## Galery 

Desert Broom (Cadaba aphylla) (32610200972).jpg|Komponent van struikbos in die Karoo- Nasionale Park
Desert Broom (Cadaba aphylla) flower (32383735700).jpg|Blomknoppe en oop blom
Cadaba aphylla MS 9830.jpg|Blomme aan blaarlose stingel in Namibië

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* REDLIST Sanbi
* Plants of the World Online
Cadaba natalensis

Die **groenblaarwurmbos** (*Cadaba natalensis*) is 'n boom wat inheems aan KwaZulu-Natal, Limpopo, Mpumalanga, die Oos-Kaap asook Eswatini en Mosambiek.

Die boom se FSA-nommer is 129.1

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* REDLIST Sanbi
* Plants of the World Online
Pepyn III van Vermandois

**Pepyn III, Graaf van Vermandois** (ook bekend as **Pepyn II, Graaf van Senlis**; Frans: *Pépin*) (gebore omstreeks 846; sterf in 893) was 'n Frankiese adellike; die Graaf van Senlis en van Vermandois (850 – 893); Heer van Valois (877 – 886), en later Graaf van Valois (886 – 893). Hy was die seun van Pepyn van Vermandois en Valois en derhalwe die kleinseun van Bernard van Italië, wat self 'n kleinseun was van Karel die Grote. Pepyn III se broers was Herbert I van Vermandois en Bernard II, Graaf van Laon.

Die identiteit van Pepyn III se vrou is onbekend; hul seun was:
*Pepyn III (876 – 922), Graaf van Senlis.

## Verwysings 
## Bronne 
*
*
Estelle Youssouffa

**Estelle Youssouffa** (gebore op 31 Julie 1978 in Châtenay-Malabry) is 'n Franse joernalis, aktivis en politikus. Sy is in 2022 verkies as die verteenwoordiger vir die eerste kiesafdeling van Mayotte in die Franse parlement.

## Biografie 
Estelle Youssouffa is in Châtenay-Malabry, Frankryk, gebore as die dogter van 'n Mahoraanse militêre vader en 'n metropolitaanse verpleegmoeder.

Sy het haar skoolopleiding in Mayotte voortgesit totdat sy haar baccalaureaat aan die Hoërskool Mamoudzou verwerf het. Sy het toe by 'n joernalistieke groep in Tours aangesluit, en daarna haar studies aan die Universiteit van Quebec in Kanada voortgesit.

Hierna het sy 'n joernalis en televisiegasheer geword en vir LCI, TV5 Monde, Al Jazeera, BFM TV en iTélé gewerk.

## Politikus 
Sy het in September 2021 aangekondig dat sy vir die 2022 wetgewende verkiesings in die eerste kiesafdeling van Mayotte in die plek van die uittredende LP Ramlati Ali wil staan. Sy bied haarself aan deur 'n program voor te stel wat hoofsaaklik gesentreer is op die stryd teen Comorese immigrasie, die weiering van samewerking met die Comore en die ontwikkeling van die eiland se infrastruktuur..

Op 22 Junie 2022 het sy by Olivier Serva en ander ultramarine-afgevaardigdes aangesluit in 'n poging om 'n parlementêre groep, genaamd "Ultramarins, territoires, insularités, liberté, égalité et solidarités" in die Nasionale Vergadering te vorm. Aangesien hulle nie genoeg lede kon werf nie, het hulle by die "Libertés, Indépendants, Outre-mer, Territoires"-groep aangesluit waarvoor sy op die Buitelandse Sakekomitee dien..

## Verwysings
Molteno, Italië

regs|duimnael|260px|Wonings op die heuwels van Molteno

**Molteno** () is 'n komune (munisipaliteit) en 'n heuweldorpie in die provinsie Lecco in die Italiaanse streek Lombardye, ongeveer 35 kilometer noordoos van Milaan geleë en ongeveer 11 kilometer suidwes van Lecco. In 2004 het dit 'n bevolking van 3 206 gehad en 'n oppervlakte van 3,2 vk km.links|duimnael|'n Trap naby die kruin van Ceppo-heuwel
Die sentrale kenmerk van die gebied is die geïsoleerde heuwel, *"Il Ceppo"*, met die kerk van San Giorgio (beskermheilige van die streek) aan sy bopunt. Die hange daaromheen is nog gedeeltelik bedek met wingerde en moerbeibome.

Die Molteno-kasteel, wat die gebied in die Middeleeue vanaf hierdie heuwel beheer het, bestaan nie meer nie.

## Geskiedenis 
Molteno was 'n Romeinse nedersetting, maar dit is nie bekend wat die naam van die nedersetting was nie, en ook nie of die oorsprong van die naam "Molteno" so ver strek nie. Nietemin is talle wapens, keramiek, gereedskap, ysterware, munte en selfs grafte uit daardie tydperk hier gevind.

Die gebied het relatief laat ongekersten gebly. Die Christendom het vanaf die einde van die 5de eeu in die omliggende platteland versprei, en die eerste kerke is eers rondom die 6de eeu in die dorp gebou. Ná die ineenstorting van die Romeinse Ryk het die streek in strydende stamme verval wat met die vernaamste barbaarse leiers verbonde was, soos Uraias die Ostrogot, wat Milaan in 539 verwoes het. In 568 het die Lombards Noord-Italië binnegegaan en die streek sy toekomstige naam Lombardye gegee.

Molteno se il Ceppo-heuwel vorm 'n natuurlike vesting en middeleeuse dokumente bevestig dat Molteno gedurende die tyd van die Heilige Romeinse Ryk 'n kasteel was, omring deur vestings wat later in vredestyd afgebreek is (alhoewel die Piazza di Castello steeds die plek merk). Keiser Barbarossa van die Heilige Romeinse Ryk het in sy langdurige oorlog teen 'n alliansie van magtige Italiaanse stadstate verskeie enorme leërs deur hierdie streek gelei om Milaan aan te val.

Molteno, soos die res van die Brianza-streek, het later die kom en gaan van talle buitelandse administrasies gesien, insluitend die Spanjaarde, die Franse en die Habsburgers voordat dit by die opstand aangesluit het wat tot die unifikasie van Italië gelei het.

## Vervoer 
duimnael|regs|Die Molteno treinstasie
Die geskiedkundige Molteno-treinstasie (1888) is nou 'n belangrike middelpunt van verwisseling in die Brianza-streek, tussen die Como–Lecco en die Monza–Molteno–Lecco-spoorlyne.

## Verwysings
Maerua racemulosa

Die **wildepatat** (*Maerua racemulosa*) is 'n boom wat in die Wes-Kaap, Oos-Kaap, KwaZulu-Natal en Eswatini voorkom.

Die boom se FSA-nommer is 134.

## Galery 

Maerua racemulosa, a, Burmanbos.jpg
Maerua racemulosa, c, Burmanbos.jpg
Maerua racemulosa, d, Burmanbos.jpg

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* REDLIST Sanbi
* Plants of the World